ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 17.25 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
17,25,22,280
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 17.25 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
सूचना और प्रसारण मंत्रालय
51वें भारतीय अंतर्राष्ट्रीय फिल्म महोत्सव में बांग्लादेश 'कंट्री इन फोकस' देश होगा
(भारतीय अंतर्राष्ट्रीय फिल्म महोत्सव ने इस बार के 'कंट्री इन फोकस' खंड की घोषणा कल की है। इसमें 51वें भारतीय अंतर्राष्ट्रीय फिल्म महोत्सव में जो देश केंद्र में होगा, वो है - बांग्लादेश।
'कंट्री इन फोकस' एक विशेष खंड है जो संबंधित देश की सिनेमाई उत्कृष्टता और योगदान को मान्यता देता है। 51वें भारतीय अंतर्राष्ट्रीय फिल्म महोत्सव में ये खंड चार फिल्मों का प्रदर्शन करेगा:
1. जिबोंधुली - डायरेक्टर तनवीर मोकामेल
2. मेघमल्लार - डायरेक्टर ज़ाहिदुर रहमान अंजान
3. अंडर कंस्ट्रक्शन - डायरेक्टर रुबाइयत हुसैन
4. सिन्सियरली योर्स, ढाका - डायरेक्टर नुहाश हुमायूं, सैयद अहमद शौकी, राहत रहमान जॉय, एमडी रोबीउल आलम, गोलम किब्रिया फारूकी, मीर मुकर्रम हुसैन, तनवीर अहसान, महमूदुल इस्लाम, अब्दुल्ला अल नूर, कृष्णेंदु चट्टोपाध्याय, सैयद सालेह अहमद सोभान
भारतीय अंतर्राष्ट्रीय फिल्म महोत्सव के बारे में:
1952 में स्थापित किया गया भारतीय अंतर्राष्ट्रीय फिल्म महोत्सव ,एशिया के सबसे महत्वपूर्ण फिल्म समारोहों में से एक है। सालाना आयोजित होने वाला ये महोत्सव वर्तमान में गोवा में होता है। इस महोत्सव का उद्देश्य सारी दुनिया के सिनेमा के लिए एक समान मंच मुहैया करवाना है ताकि फिल्म कला की उत्कृष्टता को प्रस्तुत किया जा सके, अलग अलग देशों के सामाजिक और सांस्कृतिक लोकाचार के संदर्भ में इन देशों की फिल्म संस्कृतियों की समझ और सराहना में योगदान देना, और दुनिया के लोगों के बीच दोस्ती और सहयोग को बढ़ावा देना है। इस महोत्सव का संचालन फिल्म समारोह निदेशालय  और गोवा सरकार के संयुक्त तत्वावधान में किया जाता है।
इस महोत्सव का 51वां संस्करण 16 से 24 जनवरी, 2021 तक आयोजित किया जा रहा है।
पर्यटन मंत्रालय
पर्यटन मंत्री श्री प्रह्लाद सिंह पटेल ने बहुभाषी अतुल्य भारत वेबसाइट लॉन्च की
वेबसाइट में चीनी, अरबी तथा स्पैनिश भाषा में इन क्षेत्रों के पर्यटक आकर्षित होंगे : प्रह्लाद सिंह पटेल
पर्यटन और संस्कृति राज्य मंत्री  श्री प्रह्लाद सिंह पटेल ने आज नई दिल्ली में बहुभाषी अतुल्य भारत वेबसाइट का शुभारंभ किया। वर्तमान में वेबसाइट अंग्रेजी और हिन्दी भाषा में है और इसे चीनी, अरबी तथा स्पैनिश भाषा में लॉन्च किया गया है। इस अवसर पर पर्यटन सचिव श्री योगेन्द्र त्रिपाठी, पर्यटन मंत्रालय की महानिदेशक श्रीमती मीनाक्षी शर्मा तथा मंत्रालय के वरिष्ठ अधिकारी विदेशी प्रतिनिधि और पर्यटन उद्योग के हितधारक उपस्थित थे।
इस अवसर पर श्री प्रह्लाद सिंह पटेल ने कहा कि पर्यटन मंत्रालय द्वारा लॉन्च की गई। अतुल्य भारत वेबसाइट और मोबाइल एप का उद्देश्य पूरे विश्व में भारत को एक लोकप्रिय पर्यटन स्थल के रूप में दिखाना है। श्री पटेल ने कहा कि हमारा उद्देश्य वैश्विक प्लेटफॉर्म पर भारत के विभिन्न पर्यटन उत्पादों को दिखाना और पर्यटकों को व्यक्तिगत तथा संदर्भ संबंधी डिजिटल अनुभव प्रदान करके पर्यटन के प्रति जागरूकता आकर्षण तथा अवसर बढ़ाना है।
श्री प्रह्लाद सिंह पटेल ने कहा कि आज चीनी, अरबी तथा स्पैनिश भाषाओं में अतुल्य भारत वेबसाइट और मोबाइल एप लॉन्च किया जा रहा है जिसका मुख्य उद्देश्य उन देशों के आगंतुकों से जुड़ना है जहां ये भाषाएं मुख्य रूप से बोली जाती हैं। उन्होंने कहा कि प्रत्येक वर्ष इन भाषा-भाषी वाले देशों से अनेक पर्यटक भारत आते हैं। भारत से भी अनेक लोग पर्यटन तथा दूसरे उद्देश्यों के लिए इन देशों में जाते हैं। उन्होंने कहा कि पर्यटकों का आदान-प्रदान एक-दूसरे की संस्कृति को समझने और उसकी सराहना करने में महत्वपूर्ण भूमिका निभाता है। 2019 में भारत में 10.9 मिलियन से अधिक विदेशी पर्यटक आए जिसमें से 6 लाख लोग चीनी, लगभग 2 लाख लोग अरबी तथा लगभग 1 लाख 25 हजार पर्यटक स्पैनिश बोलने वाले थे।
श्री पटेल ने कहा कि वेबसाइट में खाद्य और व्यंजन, विरासत, प्राकृतिक तथा वन्य जीव, विलासिता, साहसी करतब, कला, खरीददारी से संबंधित अनुभवों को शामिल किया गया है।
श्री पटेल ने कहा कि अतुल्य भारत 2.0 वेबसाइट का उद्देश्य वैश्विक प्लेटफॉर्म पर भारत के विभिन्न पर्यटन उत्पादों को दिखाना और पर्यटकों को व्यक्तिगत तथा संदर्भ संबंधी डिजिटल अनुभव प्रदान करके पर्यटन के प्रति जागरूकता आकर्षण तथा अवसर बढ़ाना है।
वेबसाइट में 165 पर्यटन स्थलों की विस्तृत जानकारी है। इसमें 2700 से अधिक पृष्ठ हैं और 28 राज्यों तथा 9 केन्द्र शासित प्रदेशों के विविध आकर्षण हैं। वेबसाइट वर्तमान में अंग्रेजी और हिन्दी भाषा में है और इसे चीनी, अरबी तथा स्पैनिश भाषा में भी लॉन्च किया गया है, ताकि वेबसाइट विजिट करने वाले लोगों को भारत आने का अवसर मिले।
वेबसाइट को निरंतर रूप से नया डिजाइन और विषय दिया जाएगा। यह वेबसाइट अन्य प्रमुख अन्तर्राष्ट्रीय भाषाओं में भी उपलब्ध होगी।
सामाजिक न्याय एवं अधिकारिता मंत्रालय
दिव्यांगजनों और वरिष्ठ नागरिकों को सहायता और सहायक उपकरणों के वितरण के लिए देश भर में विभिन्न स्थानों पर 'सामाजिक अधिकारिता शिविर' का आयोजन
देश में दिव्यांगजनों और वरिष्ठ नागरिकों को सशक्त बनाने के प्रयास में भारत सरकार का सामाजिक न्याय और अधिकारिता मंत्रालय देश भर में 74 स्थानों पर 'सामाजिक अधिकारिता शिविर' आयोजित कर रहा है। इन शिविरों का लक्ष्य भारत सरकार की एडीआईपी  और राष्ट्रीय वयोश्री योजना योजनाओं के तहत 47,000 से अधिक पूर्व-चिह्नित दिव्यांगजनों और वरिष्ठ नागरिकों को विभिन्न प्रकार के सहायक उपकरण वितरित करना है।
ये कार्यक्रम 20 राज्यों/केंद्र शासित प्रदेशों को कवर करेंगे और 24 सितंबर, 2023 को वीडियो कॉन्फ्रेंसिंग के माध्यम से मध्य प्रदेश के टीकमगढ़ में मानस मंच में कार्यक्रम के केंद्र बिंदु से ऑनलाइन जुड़े रहेंगे।
टीकमगढ़ में मुख्य वितरण कार्यक्रम का उद्घाटन केन्द्रीय सामाजिक न्याय एवं अधिकारिता मंत्री डॉ. वीरेन्द्र कुमार करेंगे। कार्यक्रम में स्थानीय प्रतिनिधि और गणमान्य लोग मौजूद रहेंगे।
इन शिविरों के आयोजन का उद्देश्य पूरे देश में एक समावेशी समाज के लिए एक परिप्रेक्ष्य का निर्माण करना है जो दिव्यांगजनों और वरिष्ठ नागरिकों के लिए सशक्तिकरण और सम्मानजनक जीवन सुनिश्चित करता है। इसका उद्देश्य दिव्यांगजनों को समान अवसर प्रदान करना है जिससे वे उपयोगी, सुरक्षित और सम्मानजनक जीवन जी सकें। वितरण शिविरों का आयोजन भारत सरकार के सामाजिक न्याय और अधिकारिता मंत्रालय के दिव्यांगजन सशक्तिकरण विभाग  द्वारा भारतीय कृत्रिम अंग निर्माण निगम  और राष्ट्रीय संस्थानों और सीआरसी के समन्वय से डीईपीडब्ल्यूडी के प्रशासनिक नियंत्रण में किया जाता है।
विभिन्न स्थानों पर एक साथ आयोजित होने वाले वितरण शिविरों की श्रृंखला में केंद्रीय ऊर्जा, नवीन और नवीकरणीय ऊर्जा मंत्री श्री आर.के. सिंह आरा, बिहार में वितरण शिविर में समारोह की शोभा बढ़ाएंगे। इसी तरह, महाराष्ट्र के बीड में होने वाले कार्यक्रम में सामाजिक न्याय और अधिकारिता राज्य मंत्री श्री रामदास अठावले द्वारा सहायक उपकरणों का वितरण किया जाएगा। त्रिपुरा के धलाई की शोभा सामाजिक न्याय और अधिकारिता राज्य मंत्री कुमारी प्रतिमा भौमिक द्वारा संभाली जाएंगी। राज्य मंत्री, एसजेई, श्री ए. नारायणस्वामी कर्नाटक के चित्रदुर्ग में सहायक उपकरण प्रदान करने वाले वितरण शिविर के मुख्य अतिथि होंगे।
ये सभी वितरण शिविर टीकमगढ़ के मुख्य कार्यक्रम स्थल से ऑनलाइन जुड़े रहेंगे।
विभिन्न प्रकार के सहायक उपकरण वितरित किए जाएंगे जिनमें मोटर चालित ट्राइसाइकिल, हाथ से चलने वाली ट्राइसाइकिल, फोल्डिंग व्हीलचेयर, वॉकर, वॉकिंग स्टिक, ब्रेल किट, रोलर्स, बी.टी.ई. शामिल हैं। श्रवण यंत्र, सी.पी. कुर्सियाँ, सेंसर-आधारित इलेक्ट्रॉनिक सुगम्य छड़ी, स्मार्टफोन, ब्रेल किट, ए.डी.एल. किट , और दिव्यांगजनों के लिए कृत्रिम अंग और कैलीपर्स। वरिष्ठ नागरिकों के लिए, वितरण में फुट केयर यूनिट, स्पाइनल सपोर्ट, कमोड के साथ व्हीलचेयर, चश्मा, डेन्चर, सिलिकॉन कुशन, एलएस बेल्ट, ट्राइपॉड, घुटने के ब्रेसिज़ और वॉकर शामिल हैं।
इन सहायक उपकरणों का उद्देश्य लाभार्थियों को आत्मनिर्भर बनाना और उन्हें समाज की मुख्यधारा में शामिल करने के लिए सशक्त बनाना है।
कार्यक्रम को सुबह 11 बजे से भारतीय कृत्रिम अंग निर्माण निगम  के आधिकारिक यूट्यूब चैनल पर लाइव स्ट्रीम किया जाएगा।
लिंक : https://www.youtube.com/live/7SQ_zcJwI2Q?si=CgcL_hasL3DKyPbB
कॉरपोरेट कार्य मंत्रालय
निवेशक शिक्षा और संरक्षण कोष प्राधिकरण  ने ज्ञान दर्शन चैनल के माध्यम से युवाओं में निवेशक शिक्षा और वित्तीय साक्षरता को बढ़ावा देने के लिए इंदिरा गांधी राष्ट्रीय मुक्त विश्वविद्यालय  के साथ एक समझौता ज्ञापन पर हस्ताक्षर किए हैं
कॉरपोरेट कार्य मंत्रालय के तत्वावधान में निवेशक शिक्षा और संरक्षण कोष प्राधिकरण  ने आज यहां एक वर्चुअल कार्यक्रम के माध्यम से इंदिरा गांधी राष्ट्रीय मुक्त विश्वविद्यालय  के साथ एक समझौता ज्ञापन  पर हस्ताक्षर किए हैं। इस समझौता ज्ञापन पर हस्ताक्षर करने का उद्देश्य ज्ञान दर्शन चैनल की टेली-व्याख्यान सुविधा का उपयोग करते हुए निवेशक शिक्षा, जागरूकता और संरक्षण का अधिदेश  प्राप्त करना है।
इग्नू/ज्ञान दर्शन चैनल के साथ यह सहयोग मौजूदा और संभावित हितधारकों के बड़े समूह के मध्य निवेशक शिक्षा और जागरूकता के संदेश का प्रचार करने में मदद करेगा। व्याख्यान श्रृंखलाओं के लिए कुशल व्यक्तियों के पैनल में आईसीएआई, आईसीएसआई जैसे पेशेवर संस्थानों के विशेषज्ञ और आईईपीएफए, कॉरपोरेट कार्य मंत्रालय तथा अन्य नियामकों के वरिष्ठ अधिकारियों को शामिल किया जाएगा। 75 एपिसोड की ये प्रस्तावित व्याख्यान श्रृंखलाएं 24x7 ज्ञान दर्शन टीवी चैनल पर लाइव टेली-व्याख्यान श्रृंखला होंगी। ये ‘‘आजादी का अमृत महोत्सव’’ के तहत भारत की आजादी की 75वीं वर्षगांठ के उपलक्ष्य में पूरे साल चलने वाले समारोह का एक हिस्सा हैं।
वर्ष 2021 में टेली-व्याख्यान श्रृंखला के 26 एपिसोड शुरू किए गए थे जिनकी सभी हितधारकों ने प्रशंसा की थी। टेली-व्याख्यानों का भंडार आईईपीएफए के आधिकारिक यू-ट्यूब चैनल पर उपलब्ध है।
कॉरपोरेट कार्य मंत्रालय  के सचिव और आईईपीएफए के पदेन अध्यक्ष श्री राजेश वर्मा ने अपने मुख्य संबोधन में कहा कि हम यहां लोगों को शिक्षित करने के साझा लक्ष्य के साथ आगे आए हैं। पूरा देश आत्मनिर्भर, प्रगतिशील राष्ट्र भारत की भावना का उत्सव मनाने के लिए आजादी का अमृत महोत्सव का 75वां वर्ष मना रहा है। इस दिन को युवा आइकान और वैश्विक कद के प्रभावशाली व्यक्ति स्वामी विवेकानंद की जयंती के उपलक्ष्य में राष्ट्रीय युवा दिवस के रूप में भी मनाया जाता है। ये सभी महान आयोजन एक साथ होने से, आज का यह कार्यक्रम और भी महत्वपूर्ण और प्रासंगिक हो गया है। आईईपीएफए और इग्नू दोनों का ही साझा उद्देश्य शिक्षा प्रदान करना और लोगों को उनके जीवन को प्रभावित करने वाले विषयों के बारे में जागरूक करना है। आईईपीएफए का ध्येय सभी हितधारक समूहों और विशेष रूप से युवाओं में जागरूकता पैदा करना है।
इग्नू के कुलपति प्रो. नागेश्वर राव ने अपने संबोधन में कहा कि इग्नू और आईईपीएफए इस पहल के साथ बड़े स्तर पर युवाओं और अन्य हितधारकों तक पहुंचेंगे, जो दोनों संगठनों के विजन और मिशन को पूरा करने में उपयोगी साबित होगी।
श्री मनोज पांडे, सीईओ आईईपीएफए प्राधिकरण, प्रो. सत्यकाम, प्रो.-वीसी कुलपति, इग्नू, श्री निहार जंबुसरिया, अध्यक्ष आईसीएआई, श्री नागेंद्र डी. राव, अध्यक्ष आईसीएसआई और आईईपीएफए, इग्नू और कॉरपोरेट कार्य मंत्रालय के अन्य वरिष्ठ अधिकारी भी इस अवसर पर उपस्थित थे।
निवेशक शिक्षा और संरक्षण कोष प्राधिकरण  की स्थापना कंपनी अधिनियम 2013 की धारा 125 के तहत कंपनी अधिनियिम 2013 की धारा 125  के अनुसार आईईपीएफ कोष के प्रशासन के लिए की गई थी। इस प्राधिकरण के मुख्य उद्देश्य में निवेशक शिक्षा, जागरूकता और संरक्षण, अदावा शेयरों के रिफंड, लाभांश और अन्य राशियों को कंपनी अधिनियम 2013 की धारा 124 और 125 के तहत सही दावेदारों को वापस करना है। आईईपीएफए कॉरपोरेट कार्य मंत्रालय के प्रशासनिक नियंत्रण में काम करता है।
उप राष्ट्रपति सचिवालय
शहरी और ग्रामीण खाई पाटने तथा विकास के लिए ग्रामीण भारत पर ध्यान देने की आवश्यकता: उपराष्ट्रपति
भारत के विकास के लिए युवा पीढ़ी को नये विचारों और नवाचार के साथ आगे आना चाहिए
विज्ञान, टेक्नोलॉजी तथा नवाचार से किसानों का जीवन बदलेगा
श्री वेंकैया नायडू ने तीसरे डॉक्टर ए.पी.जे.अब्दुल क्लाम सम्मेलन को संबोधित किया और गर्वेनेंस में कलाम नवाचार पुरस्कार दिया
उपराष्ट्रपति श्री एम.वेंकैया नायडू ने देश में एक समान विकास सुनिश्चित करने के लिए ग्रामीण व शहरी भारत की बीच की खाई पाटने तथा विकास के लिए ग्रामीण भारत पर ध्यान दिए जाने की आवश्यकता पर बल दिया है।
उपराष्ट्रपति आज नई दिल्ली में नवाचार और गवर्नेंस पर डॉक्टर ए.पी.जे. अब्दुल कलाम सम्मेलन को संबोधित कर रहे थे। उन्होंने गवर्नेंस में कलाम नवाचार पुरस्कार 2019 प्रदान किया। श्री नायडू ने कहा कि सामाजिक स्थिति को देखे बिना सभी को समान संसाधन स्वास्थ्य सुविधा तथा शिक्षा प्रदान करने से खाई पाटने में देश को मदद मिलेगी। उन्होंने युवा पीढ़ी से शोध करने तथा नये विचारों तथा नवाचारों से देश की विकास गाथा में योगदान करने का आग्रह किया।
उपराष्ट्रपति ने कहा कि वैश्विक रूप से स्पर्धी देश के लिए आत्म निर्भरता हासिल करने में प्रत्येक नागरिक की भूमिका महत्वपूर्ण है। उन्होंने कहा कि हम एक साथ सतत प्रयास से नये भारत के सपने को साकार कर सकते हैं।
उपराष्ट्रपति ने शासन संचालन और कार्य प्रदर्शन को वास्तविक प्रगति का आधार बताया। उन्होंने कहा कि विचारों को सार्थक वास्तविकताओं में बदलने की आवश्यकता है।
उन्होंने कहा कि डॉ. ए.पी.जे.अब्दुल कलाम के नाम से उस भारत का विजन झलकता है जो विकास की राह पर चलते हुए विश्व समुदाय में अपना स्थान बनाने में अपनी बौद्धिक, सांस्कृतिक और आध्यात्मिक पूंजी का उपयोग कर रहा है।
उपराष्ट्रपति ने वैज्ञानिक समुदाय, शोधकर्ता तथा नवाचार में शामिल लोगों से किसानों के जीवन में परिवर्तन लाने के लिए विज्ञान, टेक्नोलॉजी तथा नवाचार का इस्तेमाल करने का आग्रह किया। उन्होंने कहा कि क़षि पर विशेष ध्यान दिया जाना चाहिए क्योंकि ग्रामीण अर्थव्यवस्था कृषि पर निर्भर होती है। उन्होंने कहा कि देश की 60 प्रतिशत आबादी वाले ग्रामीण क्षेत्रों के विकास में श्रेष्ठ विचारों और नवाचार को लागू करना महत्वपूर्ण चुनौती है।
इस अवसर पर उपराष्ट्रपति ने 75 नई कलाम डिजिटल पुस्तकालयों का शुभारंभ किया।
इस अवसर पर मध्य प्रदेश के पूर्व मुख्यमंत्री श्री शिवराज सिंह चौहान, रक्षामंत्रालय में डीजीडीआईए तथा डीसीआईसीएस इंटेलीजेंस ले. जनरल अमरजीत सिंह बेदी, गोवा के कला और संस्कृति जनजातीय कार्य और नागरिक आपूर्ति मंत्री श्री गोविंद गौड़े, गुजरात के मुख्य सचिव डॉ. जगदीप नारायण सिंह तथा अन्य गणमान्य व्यक्ति उपस्थित थे।
प्रधानमंत्री कार्यालय
प्रधानमंत्री ने राष्ट्रपति को उनके जन्मदिवस पर बधाई दी
प्रधानमंत्री श्री नरेन्द्र मोदी ने राष्ट्रपति श्री राम नाथ कोविन्द को उनके जन्मदिवस पर बधाई दी है।
अपने ट्वीट में प्रधानमंत्री ने कहा हैः
“राष्ट्रपति जी को जन्मदिवस की बधाई। अपने विनम्र व्यक्तित्व के कारण वे पूरे देश में सबको प्रिय हैं। उनका सारा ध्यान गरीबों और समाज में हाशिये पर खड़े लोगों को शक्तिसम्पन्न बनाने पर रहता है, जो अनुकरणीय है। उनके लंबे और स्वस्थ जीवन की कामना करता हूं।”
एमजी/एएम/एकेपी
(
रक्षा मंत्रालय
भारत और बांग्लादेश की नौसेनाएं समन्वित गश्त करेंगी
भारतीय नौसेना-बांग्लादेश नौसेना की समन्वित गश्त  का चौथा संस्करण 22 मई 2022 को बंगाल की उत्तरी खाड़ी में शुरू हुआ। भारतीय नौसेना और बांग्लादेश की नौसेना इकाइयाँ 23 मई 22 तक अंतर्राष्ट्रीय समुद्री सीमा रेखा  के साथ संयुक्त गश्त करेंगी। अंतिम भारतीय नौसेना-बांग्लादेशी नौसेना कोरपेट अक्टूबर 2020 में आयोजित किया गया था।
स्वदेश में निर्मित दो आईएन जहाज - कोरा, एक गाइडेड मिसाइल कार्वेट और सुमेधा, एक ऑफशोर गश्ती जहाज, बांग्लादेश नौसेना के जहाजों बीएनएस अली हैदर और बीएनएस अबू उबैदा के साथ अभ्यास में भाग ले रहे हैं। इसके अलावा, दोनों नौसेनाओं के समुद्री गश्ती विमान भी समन्वित गश्त में भाग लेंगे।
कोरपेट के नियमित संचालन ने समुद्र में अंतरराष्ट्रीय समुद्री खतरों का मुकाबला करने में दोनों नौसेनाओं के बीच आपसी समझ और एक दूसरे के साथ काम करने की क्षमता को मजबूत किया है।.
युवा कार्यक्रम एवं खेल मंत्रालय
श्री किरेन रिजिजू ने खेल का पावरहाउस बनने के भारत के सपने को साकार करने में योगदान करने के लिए कंपनियों, सार्वजनिक उपक्रमों से आह्वान किया; एसबीआई ने ओलंपिक से जुड़े एथलीटों के लिए राष्ट्रीय खेल विकास कोष में 5 करोड़ रुपये का योगदान किया
 में योगदान करने के लिए आगे आएं।
भारतीय स्टेट बैंक ने इस वर्ष सबसे पहले इस अंशदायी निधि में योगदान किया है। एसबीआई ने 8 जनवरी, शुक्रवार को एनएसडीएफ में 5 करोड़ रुपये का योगदान किया। इसका मुख्य उद्देश्य टारगेट ओलंपिक पोडियम स्कीम  के तहत समर्थित उमदा एथलीटों की जरूरतों एवं आवश्यकताओं को पूरा करना है।
एनएसडीएफ में कंपनियों, सार्वजनिक उपक्रमों और लोगों द्वारा किए गए कुल अंशदान के बराबर रकम भारत सरकार द्वारा दी जाती है और इस निधि का उपयोग राष्ट्रीय एवं अंतर्राष्ट्रीय स्तर पर उत्कृष्टता प्राप्त करने के लिए सामान्य एवं विशिष्ट खेल विषयों को बढ़ावा देने में किया जाता है। साथ ही इस रकम का उपयोग संबंधित खेल विषयों में प्रशिक्षण एवं कोचिंग के लिए खिलाड़ियों, प्रशिक्षकों एवं खेल विशेषज्ञों को बुलाने में भी किया जाता है।
श्री रिजिजू ने इस कार्यक्रम को संबोधित करते हुए कहा, 'मैं उदारतापूर्व किए गए इस योगदान के लिए एसबीआई को धन्यवाद देता हूं और इस टीम को विश्वास दिलाता हूं कि एक-एक पैसे का उपयोग इस साल हमारे ओलंपिक एथलीटों की यात्रा को मजबूत करने में काफी समझदारी से किया जाएगा। मैं इस अवसर पर सभी सार्वजनिक उपक्रमों, कंपनियों और लोगों से अपील करना चाहता हूं कि वे आगे आएं और एनएसडीएफ में योगदान करते हुए खेल का पावरहाउस बनने के लिए भारत की यात्रा में हितधारक बनें। सरकार खेल के लिए एक मजबूत परिवेश तैयार के लिए हरसंभव कार्य कर रही है। लेकिन सरकार अकेले इसे हासिल नहीं कर सकती है। हमें एक टीम के रूप में काम करने की आवश्यकता है ताकि 2028 के ओलंपिक में शीर्ष 10 देशों में भारत को शामिल कराने के दीर्घकालिक सपने को साकार किया जा सके। इन स्वैच्छिक योगदानों से यह सुनिश्चित होगा कि वित्त मंत्रालय द्वारा भी बराबर रकम मिलेगी और इस फंड का इस्तेमाल हमारे एथलीटों के लिए विवेकपूर्ण तरीके से किया जा सकता है।'
एसबीआई के चेयरमैन श्री दिनेश खेरा ने खेल मंत्री को 5 करोड़ रुपये का चेक भेंट किया। इस पहल के बारे में बताते हुए उन्होंने कहा, 'इस साल ओलंपिक के लिए टीओपीएस योजना के तहत उमदा एथलीटों के लिए योगदान करना एसबीआई के लिए गर्व की बात है। इस साल हमारे एथलीट विश्व स्तर पर प्रतिस्पर्धा करेंगे और एक जिम्मेदार कॉरपोरेट नागरिक के तौर पर हमें लगता है कि उन्हें हरसंभव मजबूती देना हमारा कर्तव्य है।'
फिलहाल 2021 ओलंपिक के लिए टीओपीएस कोर ग्रुप में 105 एथलीटों का चयन हुआ है जो एथलेटिक्स के विभिनन खेलों कुश्ती, भारोत्तोलन, निशानेबाजी, टेनिस, टेबल टेनिस, बैडमिंटन, पैरा-एथलेटिक्स, पैरा-बैडमिंटन, पैरा-शूटिंग, तीरंदाजी और मुक्केबाजी से संबंधित हैं। एनएसडीएफ के जरिये टीओपीएस होने वाले वित्तपोषण का उपयोग ओलंपिक के लिए चुने गए एथलीटों के प्रशिक्षण में किया जाएगा।
वाणिज्य एवं उद्योग मंत्रालय
गवर्नमेंट ई मार्केटप्लेस ने प्रतिष्ठित सिप्स पुरस्कार प्राप्त किया
जीईएम ने कड़ी प्रतियोगिता में विदेशी बहुराष्ट्रीय कंपनियों को हरा कर ग्लोबल डिजिटल टेक्नोलॉजी ऐप्लीकेशन पुरस्कार प्राप्त किया
गवर्नमेंट ई मार्केटप्लेस  सीआईपीएस एक्सेलेंस इन प्रोक्योरमेंट अवार्ड्स 2021  में ‘ डिजिटल टेक्नोलॉजी के सर्वश्रेष्ठ उपयोग‘ वर्ग में विजेता घोषित की गई। जीईएम जीईपी, जगुआर लैंड रोवर, रॉयल डच शेल, वेंडिडिजिटल तथा शेल सहित सार्वजनिक और निजी क्षेत्र की वैश्विक रूप से कुछ सबसे बड़ी तथा सर्वश्रेष्ठ नामों वाली प्रोक्योरमेंट  कंपनियों के साथ प्रतिस्पर्धा करने के बाद जीईएम इस वर्ग में विजेता बन कर उभरी। जीईएम का चयन दो अन्य वर्गों अर्थात ‘वर्ष की सार्वजनिक प्रोक्योरमेंट परियोजना‘ तथा ‘ एक विविध आपूर्ति आधार का निर्माण करने के लिए सर्वश्रेष्ठ पहल‘ में भी फाइनलिस्ट के रूप में किया गया। जीईएम की तरफ से यह पुरस्कार कल लंदन में आयोजित एक समारोह में ब्रिटेन में भारत के उच्चायोग के प्रथम सचिव  श्री रोहित वधवाना द्वारा ग्रहण किया गया।
सिप्स पुरस्कार वैश्विक रूप से प्रोक्योरमेंट से संबंधित सबसे अग्रणी सम्मानों में से एक है जिसका आयोजन लंदन के चार्टर्ड इंस्टीच्यूट ऑॅफ प्रोक्योरमेंट एंड सप्लाई  के तत्वाधान में किया जाता है। सिप्स 150 देशों में एक समुदाय के साथ प्रोक्योरमेंट तथा आपूर्ति प्रबंधन में अच्छे प्रचलनों को बढ़ावा देने के लिए समर्पित एक वैश्विक गैर-लाभकारी संगठन तथा पेशेवर निकाय है।
इतने महत्व वाले वैश्विक मंच पर जीईएम की मान्यता जीईएम टीम के लिए बहुत बड़ा प्रेरक अवसर है तथा प्रधानमंत्री श्री नरेन्द्र मोदी के विजन का एक बड़ा प्रमाण है। जीईएम ने तीन मूलभूत लक्ष्यों को प्राप्त करने के लिए अपने प्रौद्योगिकी संचालित नवोन्मेषणों तथा रणनीतिक व्यवसाय प्रक्रियाओं का उपयोग किया है: प्रोक्योरमेंट में पारदर्शिता, दक्षता तथा समावेशन को बढ़ावा देना। जीईएम प्लेटफार्म का डिजाइन तथा विकास- इसकी डिजिटल विशेषताएं तथा कार्यप्रणालियां, प्रमुख व्यवसाय प्रक्रियाएं तथा लोकसंपर्क और हितधारकों का प्रशिक्षण जैसी सहायक ऑॅफलाइन गतिविधियां - इन्हीं तीन लक्ष्यों द्वारा प्रेरित होती हैं। प्रौद्योगिकीयों के दूरदर्शितापूर्ण उपयोग ने जीईएम को पिछले पांच वर्षों के दौरान व्यापक रूप से और अधिक लक्ष्यों को अर्जित करने में सहायता की है। जीईएम क्रेताओं तथा विक्रेताओं के लिए एक नकदीरहित, संपर्करहित तथा कागजरहित अनुभव प्रदान करता है और सरकारी खरीदारों द्वारा सामान्य उपयोग की वस्तुओं तथा सेवाओं की खरीद के लिए सभी प्रकार के समाधान प्रस्तुत करती है। जीईएम के एकीकृत तथा उपयोग में सरल ई-मार्केटप्लेस ने पहले की खंडित सार्वजनिक खरीद परितंत्र की पूरी तरह जगह ले ली है तथा एक विविध, खुली, पारदर्शी खरीद प्रणाली की प्रतिस्पर्धात्मकता, पहुंच तथा उत्पादन वृद्धि से हुई लागत बचत का लाभ उठाने में सहायता की है। जीईएम एक बड़ा उदाहरण है कि किस प्रकार पारंपरिक प्रक्रियाओं को रूपांतरित करने के लिए एक रणनीतिक तथा स्पष्ट प्रयोजन के साथ सृजित प्लेटफार्म स्थायी बदलाव ला सकता है।
गवर्नमेंट ई मार्केटप्लेस केंद्र और राज्य सरकार के संगठनों द्वारा वस्तुओं तथा सेवाओं की खरीद के लिए वाणिज्य एवं उद्योग मंत्रालय के वाणिज्य विभाग के तत्वाधान में स्थापित सरकार की शतप्रतिशत स्वामित्व वाली सेक्शन 8 कंपनी है।
एमजी/एएम/एसकेजे/वाईबी
(Visitor Counter : 543
पृथ्वी विज्ञान मंत्रालय
उत्तर पश्चिम भारत में भीषण गर्मी का प्रकोप
पिछले चार-पांच दिन से उत्तर भारत में आसमान साफ है और बारिश होने के आसार नहीं है। इसके परिणामस्वरूप दिल्ली एनसीआर सहित उत्तर पश्चिम भारत के हिस्से में अधिकतम तापमान में करीब 2 से 4 डिग्री सेल्सियस की वृद्धि हुई है। उत्तर प्रदेश, राजस्थान, दिल्ली एनसीआर में भीषण गर्मी पड़ रही है। उत्तर पश्चिम भारत के मैदानी इलाकों प्रयागराज में 29 मई, 2019 को अधिकतम उच्चतम तापमान 47.6 डिग्री सेल्सियस रिकॉर्ड किया गया।
दिल्ली एनसीआर सहित उत्तर पश्चिम भारत के मैदानी इलाकों में 3 जून तक आसमान साफ रहने का संकेत है। लू चलने, बारिश न होने के कारण क्षेत्र में तापमान में करीब 2 डिग्री सेल्सियस वृद्धि होने की संभावना है। अनेक स्थानों पर तापमान 45 डिग्री सेल्सियस, उत्तर प्रदेश और राजस्थान के कुछ हिस्सों में 47 डिग्री सेल्सियस तक पहुंच सकता है।
पश्चिमी गड़बड़ी के कारण 2 जून से पश्चिमी हिमालयी क्षेत्र प्रभावित हो सकता है।
अगले 4-5 दिन के लिए भीषण गर्मी की चेतावनी
- अगले 72 घंटों के दौरान जम्मू के सुदूरवर्ती स्थानों पर लू जैसी स्थिति उत्पन्न हो सकती है।
- पूर्वी उत्तर प्रदेश और पश्चिमी राजस्थान के कुछ स्थानों पर लू चल सकती है।
- पश्चिमी उत्तर प्रदेश, हरियाणा, दिल्ली एनसीआर और पूर्वी राजस्थान के सुदूरवर्ती इलाकों में भीषण गर्मी पड़ने की संभावना है।
- पंजाब और चंडीगढ़ के कुछ स्थानों पर भी लू चलने की संभावना है।
दिल्ली/एनसीआर के लिए मौसम की भविष्यवाणी
मुख्य रूप से आसमान साफ रहेगा। कुछ स्थानों पर अगले 24 घंटों के दौरान लू चल सकती है। अगले 2-3 दिन के दौरान तापमान में वृद्धि होने की संभावना है। कुछ स्थानों पर तापमान 46 से 47 डिग्री सेल्सियस तक पहुंच सकता है।
युवा कार्यक्रम एवं खेल मंत्रालय
केंद्रीय युवा मामले एवं खेल मंत्री श्री अनुराग ठाकुर ने ‘स्वच्छ भारत कार्यक्रम’ के लिए युवाओं को प्रेरित किया
नेहरू युवा केंद्र संगठन ने चंडीगढ़ में स्वच्छता अभियान का आयोजन किया
भारत सरकार के मौजूदा ‘स्वच्छ भारत कार्यक्रम’ के तहत नेहरू युवा केंद्र संगठन , पंजाब और चंडीगढ़ ने आज चंडीगढ़ में एक स्वच्छता अभियान का आयोजन किया। केंद्रीय युवा मामले एवं खेल और सूचना व प्रसारण मंत्री श्री अनुराग ठाकुर ने इस शहर के सेक्टर-32 में स्थित एसडी कॉलेज के पास चलाए गए इस अभियान में नेहरू युवा केंद्र संगठन  और राष्ट्रीय सेवा योजना  के स्वयंसेवकों का साथ दिया।
https://static.pib.gov.in/WriteReadData/userfiles/image/image001NMPV.jpg
केंद्रीय युवा मामले एवं खेल और सूचना व प्रसारण मंत्री श्री अनुराग ठाकुर स्वच्छता अभियान के दौरान एनवाईकेएस और एनएसएस के स्वयंसेवकों के साथ
इस अवसर पर मंत्री महोदय ने कहा कि ‘स्वच्छ भारत कार्यक्रम’ का उद्देश्य इस बारे में जागरूकता पैदा करने एवं लोगों को संगठित करने के साथ-साथ पूरे देश में कचरे, मुख्य रूप से एकल उपयोग वाले प्लास्टिक कचरे की सफाई में उनकी सहभागिता सुनिश्चित करना है। उन्होंने कहा, ‘इस मेगा पहल के जरिए नागरिकों के सहयोग और स्वैच्छिक सहभागिता से 75 लाख किलोग्राम कचरे, मुख्य रूप से प्लास्टिक कचरे को एकत्र किया जाएगा और फिर उसका निस्तारण किया जाएगा।’
केंद्रीय युवा मामले एवं खेल और सूचना व प्रसारण मंत्री श्री अनुराग ठाकुर चंडीगढ़ में स्वच्छता अभियान में भाग लेते हुए
युवा मामले और खेल मंत्रालय  का युवा मामले विभाग ‘आजादी का अमृत महोत्सव’ के तहत 1 अक्टूबर 2021 से लेकर 31 अक्टूबर 2021 तक एक राष्ट्रव्यापी ‘स्वच्छ भारत कार्यक्रम’ का आयोजन कर रहा है। यह कार्यक्रम नेहरू युवा केंद्र संगठन  से संबद्ध युवा क्लबों और राष्ट्रीय सेवा योजना से संबद्ध संस्थानों के नेटवर्कों के माध्यम से देश भर के 744 जिलों के 6 लाख गांवों में आयोजित किया जा रहा है।